20 വയസ്സിനിടെ 25 ഓപറേഷന് ഷംന നേടിയത് മികച്ച വിജയം കാഞ്ഞങ്ങാട്: എല്ലുപൊടിയുന്ന രോഗത്തിെന്റ പിടിയില്നിന്ന് പ്ലസ് ടു പരീക്ഷയില് മികച്ച വിജയം നേടിയിരിക്കുകയാണ് അലീമത്ത് ഷംന. ചെട്ടുംകുഴിയിലെ സീതി മൈമുന ദമ്ബതികളുടെ മൂത്ത മകളാണ് അലീമത്ത് ഷംന. 20 വയസ്സുള്ള അലീമത്ത് ഷംനയുടെ ജീവിതത്തില്, എല്ല് പൊടിയുന്ന അസുഖം മാറ്റിയെടുക്കാനായി 25 ഓപറേഷനുകളാണ് ചെയ്തത്. എട്ടുമാസം പ്രായമുള്ളപ്പോഴാണ് അലീമത്ത് ഷംനക്ക് അസുഖം തുടങ്ങിയത്. ഷംനയുടെ ചികിത്സക്കായി ആകെയുണ്ടായിരുന്ന അഞ്ചു സെന്റ് സ്ഥലവും വീടും വില്ക്കേണ്ടി വന്നു. 25 ലക്ഷത്തോളം രൂപ ചികിത്സക്ക് ചെലവായി. ഇപ്പോള് ശരീരം മുഴുവന് സ്റ്റീലാണ്. തന്ബീഹുല് ഇസ്ലാം ഹയര് സെക്കന്ഡറി സ്കൂളിലേക്ക് പോയിത്തുടങ്ങിയത് എട്ടാം ക്ലാസില് നിന്നായിരുന്നു. അതുവരെ സിന്ധു എന്ന ടീച്ചര് അലീമത്തിനെ സഹായിക്കാനെത്തിയിരുന്നു. തന്ബീഹില് രണ്ടാം ക്ലാസ് വിദ്യാര്ഥിയാണ് സഹോദരന് ഹസന്. ഹസെന്റ ചികിത്സക്ക് ലക്ഷങ്ങള് കണ്ടെത്താന് കുടുംബത്തിെന്റ ഏക വരുമാനമായ ഡ്രൈവര് ജോലി കൊണ്ട് സാധിക്കുന്നില്ലെന്ന് സീതി പറയുന്നു. ഏഴ് വര്ഷമായി സ്വന്തം വീട്ടിലാണെങ്കിലും ആധാരം മകെന്റ ചികിത്സക്കായി ബാങ്കിലാണ്. ഇപ്പോള് ജപ്തി ഭീഷണിയിലാണ് കുടുംബം. 25 ശസ്ത്രക്രിയകള്ക്കു ശേഷമാണ് കിടപ്പിലായിരുന്ന ഷംന ഇരിക്കാനാവുന്ന അവസ്ഥയിലെത്തിയത്. വീടും സ്ഥലവും ബന്ധുക്കളുടെ സഹായവും എല്ലാമുപയോഗിച്ചാണ് കുട്ടിയുടെ ചികിത്സ നടത്തിയത്. ശേഷം ഒരുവഴിയുമില്ലാതെ ഇളയ മകന് ഹസെന്റ വൈകല്യമുള്ള കാലിെന്റ ശസ്ത്രക്രിയയുമായി ബന്ധപ്പെട്ടാണ് ബാങ്കില്നിന്ന് ആറുലക്ഷം രൂപ കടമെടുത്തത്. സര്ക്കാര് ജോലി നേടാനാണ്, പ്ലസ് ടു ഹ്യുമാനിറ്റീസില് മികച്ച മാര്ക്ക് നേടിയ ഷംനയുടെ താല്പര്യം. ഇംഗ്ലീഷ് ബി പ്ലസ്, മലയാളം ബി, ഹിസ്റ്ററി ബി പ്ലസ്, ഇക്കണോമിക്സ് ബി പ്ലസ്, പൊളിറ്റിക്കല് സയന്സ് ബി, സോഷ്യല് വര്ക്ക് ബി പ്ലസ്എന്നിങ്ങനെയാണ് മാര്ക്കുകള്.